
করুণানিধান বন্দ্যোপাধ্যায় ( ১৮৭৭- )১২৮৪ সালের ৫ই 
অগ্রহায়ণ, নদীয়া জেলার শান্তিপুর শহরে জন্ম হয়। ‘সাক্ষাৎ রবীন্দ্র 
শিষ্যগণের মধ্যে সর্বজ্যেষ্ট। কবি বিহারীলাল ও দেবেন্দ্রনাথ সেনের 
ভক্ত | করুণানিধানের কবিতায় ভাষার লাবণ্য, শব্দ-চয়নের অসাধারণ 
নৈপুণ্য, এবং শব্দের সাহায্যে প্রাকৃতিক দৃশ্যের বর্ণও রূপ চিত্রিত করিবার 
শক্তি--এই তিনটি গুণ বিশেষভাবে প্রকাশ পাইয়াছে। ইহার রচিত 
কাব্যগুলির নাম-_-প্রলাদী, “ঝরাফুল”, 'শান্তিজল", ধান-দূর্বাঃ | [২১] 

কাজী নজরুল ইসলাম ( ১৮৯৯-)- কবির জন্মস্থান বর্দমান 
জেলার চুরুলিয়| গ্রামে। প্রথম মহাযুদ্ধের সময়ে অতি অল্পবয়সে, তিনি 
“বেঙ্গল রেজিমেন্ট" নামক বাঙালী পণ্টনে যোগদান করিয়া! মেসোপটে- 
মিয়া যাত্রা করেন, এবং হাবিলদার-পদ লাভ করেন। যুদ্ধশেষে দেখে 
ফিরিয়া তিনি ‘মোসলেম ভারত’ নামক একখানি নূতন সাহিত্য-পত্রিকায় 
করিত! প্রকাশ করিতে থাকেন। সেই কবিতাগুলির আশ্চর্য্য ছন্দো- 
লৈপুণ্য ও প্রবল কবিত্বপূর্ণ আবেগ সকলের দৃষ্টি আকর্ষণ করে, এবং ক্রমে 
তিনি একজন অসাধারণ কবি-বালকরূপে সর্ধন্র খ্যাতি লাভ করেন 
তেমন খ্যাতি ইদানীং আর কোনও কবি লাভ করেন নাই। কবি 
নজরুলের বহু কাব্য-গ্রন্থের মধ্যে এইগুলি উল্লেখযোগ্য-অগ্নিবীণা?, 
“লিষের বাঁশী” ‘দোলন চাপা”, সিন্ধু-হিল্লোল’, ‘ছায়ানট’, ‘বুলবুল’ ৷ [২৬] 

কামিনী রায় (১৮৬৪-১৯৩৩)_ বরিশাল জেলার অন্তর্গত বাসণ্ডা 
গ্রামে জন্ম। বিখ্যাত এতিহাসিক লেখক চণ্ডীচরণ সেনের কন্! ও 
পেস জজ কেদারনাথ রায়ের পত্তী। বাংলার মহিল|-কবিগণের মধ্যে 
ইহার স্থান খুব উচ্চে। ইহার রচিত কাব্যগুলির মধ্যে প্রথম কাব্য 


‘আলে| ও ছায়া'ই সর্বশ্রে্ঠ; অপরগুলির নাম_নিৰ্ম্মাল্য’, ‘পৌরাণিকী’, 
দীপ ও ধুপ’ প্রভৃতি । [১৫১১৬] 


কবি-পরিচয় ৩ 


কালিদাস রায় [ কবিশেখর ] (১৮৮৯- )--১২৯৬ সালের 
আষাঢ় মাসে, রাঢীয় বৈদ্ধবংশে, বর্দমান জেলার কড়,ই গ্রামে ইহার জন্ম 
হয়। বিখ্যাত বৈষ্ণব কৰি লোচনদাস ঠাকুর ইহার পূর্বপুরুষ । ইনি 
‘কুন্দ, ‘কিশলয়’, পপর্ণপুট' 'বল্পরী”, বিজবেগু', ‘খিতুমদদল', ‘রসকদদ্ব, 
“বৈকালী’ প্রভৃতি বহু কাব্য রচন! করিয়াছেন। [২৫] 

কুমুদররপ্তন মল্লিক (১৮৮২- )_বর্দ্মান জেলার ‘উজানী' গ্রামে 
বৈগ্যবংশে জন্ম হয়। ইনি দীর্ঘকাল মাথরুণ (বর্ধমান জেল! ) উচ্চ 
ইংরেজী স্কুলের প্রধান শিক্ষক ছিলেন, এখন অবসর গ্রহণ করিয়াছেন। 
কবি-হিসাবে ই হাকে. প্রাচীন বৈষ্ণব কবিগণের আধুনিক বংশধর বলা! 
যাইতে পারে ইহার প্রাণ-মন সেই প্রেম ও তক্তিরসে পূর্ণ। ইনি 
“অজয়” 'উজানী”, “একতারা”, নূপুর’, “বনতুলগী”, 'বনমলিকা প্রভৃতি 
বহু কাব্য রচনা করিয়াছেন; কাব্যগুলির নামেও তাহার বিশিষ্ট কবি- 
তারের পরিচয় রহিয়াছে । [২৪] 

কৃত্তিবাস ওঝা! (খুঃ পঞ্চদশ শতাব্দী )__জন্ম-তারিখ লইয়া 
পত্ডিতগণের মধ্যে বিস্তর মতভেদ আছে। ইনি নদীয়া জেলার অন্তর্গত 
ফুলিয় গ্রামে পঞ্চদশ শতাব্দীর প্রায় শেষে জন্মগ্রহণ করেন । যুখুটি- 
বংশীয় ত্রাহ্মণ_উপাধি ওঝা, অর্থাৎ উপাধ্যায়। অনেকের মতে 
কুতিবাস গৌড়েখর দন্থজমর্দন গণেশের আদেশক্রমে তাহার অমর কীত্তি 
‘রামায়ণ’ অস্থবাদ করেন। এই 'বামায়ণে'র ভাষার বহু পরিবর্তন হইয়া 
এখন এমন দীড়াইয়াছে যে, তাহাতে কৃত্তিবাসের নিজের ভাষা! কতখানি 
আছে বলা কঠিন। তথাপি ইহাই কৃতিবাসের কবিত্বের নিদর্শন বলিয়া 
গ্রহণ করিতে হইবে। [২] 

জসীম উদ্দীন (১৯০-- কবি লিখিয়াছেন__তীহার “জন্মস্থান 
তা্ুলখানা-_ফরিদপুর শহর হইতে ১৬ মাইল দুরে একখান! বুনে! 


৪ __ কাব্য-মঞ্জ্যা 


জঙ্লপূর্ণ গ্রাম।” পৈতৃক বাসস্থান উক্ত জেলার গোবিন্দপুর গ্রাম। 
" তিনি বাংলার পল্লী-জীবন ও পলী-প্রকুতির সহিত মনে-প্রাণে এমন ভাবে 
যুক্ত হইয়া আছেন যে, উচ্চশিক্ষা (এম-এ ডিগ্রী) লাভ করিয়া, অথবা 
বিদ্বান সমাজে বাস করিয়াও (ঢাক! বিশ্ববিদ্যালয়ের অধ্যাপকরূপে ) 
‘ তিনি তাহার সেই আজন্ম পল্লী-প্রেম এবং পললী-জীবনের সংস্কার কিছুমাত্র 
ত্যাগ করিতে প্রস্তুত নহেন। এ পর্য্যন্ত কবি এই কয়েকখানি কাব্য 
রচনা করিয়াছেন--“রাখালী?, “বালুচর', “ধানখেত', “রিল! নায়ের 
মাঝি, নিন্পী কাথার মাঠ’, “সোজন বাদিয়ার ঘাট” তাহার ‘নন্দী 
কথার মাঠা-এর_ "The Field of the Embroidered Quilt’ 
নামে ইংরেজী অন্থবাদ হইয়াছে। [২৭], 
জ্ঞানদাস (ষোড়শ শতাব্দী) পদকর্তাদিগের অন্থতম | 
প্রাচীন বর্দমান জেলার কীদড়া (কন্দুরা ) গ্রামের অধিবাসী ছিলেন। 
ইনি 'বরজবুলি' ভাষায় বহু পদ রচনা করিলেও, ইহার বাংল! পদগুলিই 
উতর । এই পদগুলির গভীর আস্তরিকতা, ভাবের স্বাভাবিকতা এবং 
ভাষার গাঢ় অথচ সহজ ভঙ্গির গুণে ইনি চণ্ডীদাসের সমকক্ষ বলিয়া গণ্য 
হইয়] থাকেন।। [৩] 
I নবীনচক্্র সেন ( ১৮৪৬-১৯০৯ )-_বাংলা ১২৫৩ সালে চট্টগ্রাম 
‘জেলার নয়াপাড়া গ্রামে জন্ম হয়। ১২৬৮ সালে বি-এ পাস করিয়া 
ডেপুটি ম্যাজিস্টে হন । নবীনচন্্র নূতন যুগের মহাকবিগণের অন্যতম | 
তাহার কবিতায় ভাব ও ভাবুকতার একট! গভীর ও উন্নত আদর্শ-রক্ষার 
প্রয়াস আছে। তাহার কল্পনাশক্তি__বিশেবতঃ গল্প-রচনার শক্তি 
কিছু অবাধ ও স্বাধীন ছিল, এবং ভাবের উচ্ছবাসেও একটু বাড়াবাড়ি 
ছিল ; তথাপি তাহার ভাষা অতিশয় প্রাঞ্জল, এবং ছন্দও মধুর-গভভীর | 
তাহার কাব্যগুলির মধ্যে 'পলাশির বুদ্ধ' একটি উৎকষ্ট রচনা) ইহার 


॥ 

মাতুলালয়ে কবির জন্ম হয়। ইনি মহাকবি মাইকেল মধুস্থদন দত্তের 
জ্যেষ্ঠতাত-পুত্র আনন্দমোহন দত্তচৌধুরীর কন্যা । ১৪ বৎসর বয়সে রচিত 
তাহার একটি কবিতা, তখনকার বিখ্যাত ‘সংবাদ প্রভাকর’ পত্রিকায় 
প্রকাশিত হয়। ইহার পরে তাহার প্রথম পুস্তক 'কাব্যকুসথমাঞ্জলি* 
১৩০০ সালে প্রকাশিত হয়, এবং তাহাতেই তিনি কৰি-খ্যাতি লাভ 
করেন। পরে “কনকাঞ্লি' ও “বীরকুমার-বধ নামে আরো ছুইখানি 
কাব্য রচনা করেন। [২০] 

যতীক্দরমোহন বাগচী (১৮৭৮-১৯৪৮)__নদীয়া জেলার জমশের- 
পুরের সন্ত্রান্ত বাগচী পরিবারে, সন ১২৮৫ সালের অগ্রহায়ণ মাসে কবি 
যতীন্দ্রমোহনের জন্ম হয় । পিতার নাম ৬হরিমোহন বাগচী । তিনি 
অধুলালুপ্ত “মানসী” ও ঘমুনা+__ছুইখানি পত্রিকার সম্পাদকতাও 
করিয়াছিলেন। ইহার রচিত কাব্যগুলির মধ্যে এইগুলি প্রধান. 
“রেখা” ‘লেখা’, অপরাজিতা: ‘জাগরণী’, “নাগকেশর", নীহারিক!’, 
“মহাভারতী, ও পাঞ্চজন্ত' | [২২] 

রঙ্গলাল বন্দ্যোপাধ্যায় (১৮২৬-১৮৮৭ )_হুগলী জেলার 
বাকুলিয়| গ্রামে জন্ম হয়। পিতার নাম রামনারায়ণ বন্দ্যোপাধ্যায় | 
রদ্গলাল অতিশয় সুপপ্ডিত ছিলেন__অনেকগুলি ভাষায় তাহার অধিকার 
ছিল। তিনি ডেপুটি ম্যাজিস্টে,ট্‌ ছিলেন। অল্প বয়সে কবিতা লিখিতে 
আরম্ভ করেন; ঈশ্বরগুপ্তের 'প্রভাকর” পত্রিকায় তাঁহার কবিতা 
প্রকাশিত হইত। তাহার অন্যান্য কয়েকখানি কাব্যের নাম_“কর্ম্মদেৰী’, 
শ্রস্ন্দরী’, পকাক্ধী-কাবেরী' | । [৮] 

রবীন্দ্রনাথ ঠাকুর ( ১৮৬১-১৯৪১)-__ বাংলা ১২৬৮ সালের ২৫শে 
বৈশাখ কলিকাতার বিখ্যাত ঠাকুরবংশে জোড়াসাকোর বাড়ীতে জন্ম 
হয় ; পিতা! দেবেন্দ্ৰনাথ ঠাকুর ; এবং পিতামহ প্রিন্স দ্বারকানাথ ঠাকুর | 


১৫ বংজর বয়সে তাহার প্রথম কাব্য “বলন্কুল' প্রকাশিত হয় । ১৭ বৎসর 

বয়সে শিক্ষালাভের জন্য প্রথম বিলাতযাত্রা করেন। সেই সময় হইতে 

‘ভারতী! পত্রিকায় বহু বিষয়ে প্রবন্ধ লিখিয়া খ্যাতিলাভ করেন। 

ইহার পর সারাজীবন ধরিয়া ক্রমাগত কাব্য, নাটক, নভেল, প্রবন্ধ 
প্রভৃতি প্রকাশ করিতে থাকেন। ১৮৯১ সালে বিখ্যাত বা 
সাধন!’ প্রকাশ করেন। ১৯০০-১৯০১ সালে বোলপুরে শাস্তি 

বরহগচর্ষ্যাশ্রম প্রতিষ্ঠা করেন, এবং নবপধ্যায় ‘বঙ্গদর্শনে'র টি 

১৯০২ সালে স্বী-বিয়োগ হয়। ১৯১২ সালে কবির বয়স পঞ্চাশ পূর্ণ 
হওয়া উপলক্ষে, “বঙ্গীয়-সাহিত্য-পরিবৎ এক বিরাট সভায় দেশবাসীর 
পক্ষ হইতে তাহার সম্বর্ধনা করেন, এবং এই বৎসর তিনি তৃতীয় বার 

ইউরোপ-ভ্রমণে যাত্রা! করেন। ১৯১৩ সালে নোবেল-প্রাইজ পান। 

১৯১৫ সালে নাইট-পদবী লাভ করেন। ১৯১৯ সালে 'জালিয়ান- 

ওয়ালাবাগে'র প্রতিবাদস্বরূপ “দার্‌' উপাধি পরিত্যাগ করেন | ১৯২০ 

সালে সমগ্র ইউরোপ পর্য্যটন করেন এবং সর্ধাত্র অসাধারণ সম্মান লাভ 

করেন। ১৯২১ সালে বিশ্বভারতী’ ও পরবৎসর 'জ্ীনিকেতন* প্রতিষ্ঠা 

করেন।॥ ১৪৩০ সালে একাদশতম বিদেশ-ভ্রমণে বাহির হন, ও 

ইউরোপে নিজের অঙ্কিত চিত্র প্রদর্শন করেন। ইতিপুর্রে তিনি চীন, 

_ জাপান, আমেরিকা, দক্ষিণ আমেরিকা এবং বহির্ভারতীয় দ্বীপপুঞ্জ 

পৰ্য্যটন করিয়াছিলেন__ইহার মধ্যে কোন কোন দেশে. একাধিকবার গমন: 
করেন। ১৯৩১ সালে তাহার বয়স ৭০ বতসর পুর্ণ হইলে পৃথিবীর সকল 

দেশের মনীষিগণ তাহাকে আনন্দ ও সম্মান জ্ঞাপন করেন, এবং সেই 

উপলক্ষে কলিকাতায় তাহার জয়ন্তী-উৎসব হয় ; সংস্কত-শিক্ষা-পরিষৎ 

তাহাকে “কবি-সার্বাতৌম” উপাধি দ্বার! ভূষিত করেন। ১৯৩২ সালে 
তিনি পারস্তের সম্রাটের নিমন্ত্রণে আকাশযানে পারস্তে গিয়াছিলেন। 


৮ > কাব্য- Ue 


টড চি EET Te 


১৯৪১ সালের নই আগন্ট, কপ ৮০ বত্দর বয়সে কৰি পরলোক- 
গমন করেন | 

রবীন্দ্রনাথ বাংলার সর্বশ্রেষ্ঠ কবি, এবং ভারতের মহাকবিগণের 
অন্যতম | বাল্মীকি, ব্যাস এবং কালিদাসকে বাদ দিলে ভারতের প্রাচীন 
সাহিত্যেও চতুর্থ আর কোন কৰি তাহার সমকক্ষ নহেন ১ এমনও বলা 
যাইতে পারে যে, গীতিকবি হিসাবে তিনি এদেশের প্রাচীন ও আধুনিক 
সকল কবির শীর্বস্থানীয়। আরও একটি বিষয়ে তাহার প্রতিভা অনন্য- 
সাধারণ__তিনি ভারতের সর্বযুগের সাধনাকে কাব্যের ভিতর দিয়া এক 
অথণ্ডরূপে প্রফ্কাশ করিয়াছেন; এবং সেই সাধনায় মানবাত্মার যে 
অত্যুচ্চ ধারণ! নিহিত ছিল, তাহারই প্রেরণায় তিনি আধুনিক যুগে, 
সর্বজাতির- দর্বমানবের__মহামিলন-গান গাহিয়াছেন। এভন্য তাহার 
রচনাবলীতে বিশ্বজনীনতার ভাব ফুটিয়া উঠিয়াছে। ইউরোপীয় 
ভাব-চিন্তার যাহা-কিছু সত্য, সুন্দর ও -সঞ্তজরীবন তাহাকেও 
তিনি খাঁটি ভারতীয় ভাবে সম্পূর্ণ আত্মসাৎ করিয়াছেন; এজন্য 
তাহার কান্য প্রাচ্য ও পাশ্চাত্যের মধ্যে একটি উৎরুষ্ট: মিলনভূমি 
হ্ইয়া,আছে। টন 


কিন্ত বাংলা-সাহিত্যে রবীন্রনাথের দান অতুলনীয় | তিনি বাংলা 
ভাষা! ও বাংলা-ছন্দকে এত রূপে "এত ভঙ্গিতে কর্ষণ করিয়াছেন যে, 


তাহার হাতে বাংলা-ভাষ| ও বাংলা-সাহিত্যের সকল দেন্ত ঘুচিয়াছে। 
রবীন্দ্রনাথের রচনাবলীর তালিকা এখানে দেওয়া অসম্ভব; তাহার রচিত 
প্রধান কাব্যগুলির নাম “ঞ্চিতা” অথবা “য়নিকাণর স্থ্টীপত্রে দ্রব্য ৷ 


[১৮১১৯] 


রামনিধি গুপ্ত (১৬৬৩-১৭৫৬)-_রামনিধি গুপ্ত বাঁ নিধিরাম 


গুপ্ত হুগলী জেলায় জন্মগ্রহণ করেন। এঁর রচিত গানগুলি “নিধুবাবুর 


__ কবি-পরিচয় ৯. 
টগ্লা" নামে বিখ্যাত। এককালে “নিধুবাবুর টপ্লা লোকের মুখে মুখে 
সব সময়েই শোনা যাইত | [৬] 
রারগুণাকর ভারতচক্দ্র রায় (১৭১২-১৭৬০)- ব্রাঙ্গণ-জখিদার 
বংশে ইহার জন্ম। পিতার নাম নরেন্দ্রনারায়ণ রায়; হুগলী জেলার - 
(পুর্বে বর্ধমান) অন্তর্গত হাওড়ার অদূরবর্তী আমতার নিকট তুরশুট 
পরগণার মধ্যে পেঁড়ো গ্রামে জন্ম হয় | ভারতচন্দ্র পরে নিজ পৈতৃক 
বাসস্থান ত্যাগ করিতে বাধ্য হন, এবং নদীয়ার রাজা কষ্চচন্দ্রের আশ্রয়ে 
আসিয়া বাস করেন। অতঃপর উৎকৃষ্ট কাব্য রচনা করিয়া সেকালের 
অেষ্ঠ কবি বলিয়! খ্যাতি লাভ করেন।  ক্রঞ্চচন্দ্র কবিকে '্রায়গুণাকর" 
উপাধি প্রদান করেন। তাহার কাব্যগুলির মধ্যে ‘অন্নদামঙ্গল’ কাব্যই 
বিশেষ উল্লেখযোগ্য ॥ [৫] 
সত্যেন্দ্রনাথ দত্ত ( ১২৮৮-১৩২৯ )-_ ইনি বিখ্যাত গঞ্-লেখক . 
অক্ষয়কুমার দত্তের পৌত্রব_পিতার নাম রজনীনাথ দত্ত ॥ সত্যেন্দ্রনাথ 
দত্ত রবীন্দ্রনাথের সাক্ষাৎ শিব্যগণের অন্যতম হইলেও তাঁহার কবিপ্রক্ৃতি 
কিছু স্বতন্ত্র । খাটি: বাংল1-ভাষ! ও বাংলা-ছন্দের প্রতি তাহার বিশেষ 
অনুরাগ দেখা যায় ; এই ছুই বিষয়ে তিনি অসামান্য রচনা-কৌশলের 
পরিচয় দিয়াছেন। সত্যেন্্রনাথের কাব্যগুলির- মধ্যে এইগুলি 
উল্লেখযোগ্য-_তীর্ঘসলিল” ‘কুছ ও কেকা”, “অভ্র-আবীর”, ‘মৃণিমঞ্জ্য!’,. 
€বিদায়-আরতি' ও ‘বেলাশেষের গান? | . [২৩] 
সুরেন্দ্রনাথ মজুমদার ( ১৮৩৭-১৮৭৮ )--যশোহর জেলার 
অন্তর্গত ভৈরব নদের তীরবর্তী জগন্নাথপুর ইহার জন্মভূমি, বারেন্দ 
তরাহ্মণ-বংশে ই হার জন্ম হয় । ইনি বাংলা কাব্যের নবযুগের কবিগণের 
অন্ততম| “মহিলা কাব্য'ই ইহার সর্বশ্রেষ্ঠ রচনা । [১১] 


১০ কাব্য-মঞ্জুষা 


হেমচন্দ্ৰ বন্দ্যোপাধ্যায় ( ১৮৩৮-১৯০৩ )-_বঙঞ্চিমচন্দ্রকে কেন্দ্র 
করিয়া, সে যুগে যে একটি সাহিত্যিক গোষ্ঠী গড়িয়া উঠিয়াছিল কবি 
হেমচন্দ্ৰ তাহাদের অগ্যতম । হুগলী জেলায় রাজবলহাট নামক গ্রামে 
ইহার জন্ম হয়। ইহার রচিত 'বৃত্রসংহার কাব্য’ বিখ্যাত মহাকাব্য । 
“চিন্তা-তরঞগিণী”, “বীরবাহু প্রভৃতি কাব্যগ্রন্থ উল্লেখযোগ্য । কৰি শেষ 
বয়সে অন্ধদশায় অত্যন্ত কষ্ট ভোগ করেন। [ ১২, ১৩] 


১ 
কৃতাঞ্জলি 


মাধব, হাম পরিণাম-নিরাশা। 
"তুহু জগতারণ দীন দয়াময় 


২ 


সীতার বিবাহ 

গলে বন্ত্র দরিয়া বলে জনক রাজন । 
* তব পুত্রে কন্যা দিয়া লইন্থু শরণ ॥ 
ছুই রাজা উঠি তবে কৈল সন্তাষণ। 
কন্যা আন আন বলে যত বন্ধুগণ ॥ 
হেন বেশ ভূষণ পরায় সখীগণ । 
যাহাতে মোহিত হয় শ্রীরামের মন ॥ 
সখী দেয় সীতার মস্তকে আমলকী । 
তোলা জলে স্নান করাইল চন্দ্রমুখী ॥ 
চিরুণীতে কেশ আচডিয়া, সখীগণ ৷ 
চুল বান্ধি পরাইল অঙ্গে আভরণ ॥ 
কপালে তিলক আর নির্মল সিন্দুর ৷ 


া্ঘ_ বাল্য সম তেজ দেখিতে প্রচুর ॥ 


নাকেতে বেশন্ন দিল মুক্তা সহকারে । 
পাটের পাছড়া দিল সকল শরীরে ॥ bp 
গলায় তাঁহার দিল হার ঝিলিমিলি । 
বুকে পরাইয়া দিল সোণার কীচলি ॥ 
উপর-হাতেতে দিল তাড় স্বর্ণময় ৷ 
স্থুবর্ণের কর্ণফুলে শোভে কর্ণদ্য় ॥ 


১২ 


১৬ 


কৃতিবাস 


ছুই বাহু শঙ্েতে শোভিত বিলক্ষণ। 
শঙ্ঘের উপরে সাজে সোণার কঙ্কণ ॥ 
বসন পরায় তারে সুন্দর প্রচুর । 

ছুই পায়ে দিল তার বাজন-নৃগুর ॥ 
সুবর্ণ আসনে বসিলেন রূপবতী। 
চারিদিকে জ্বালি দিল সোহাগের বাতি ॥ 
চারি ভগিনীতে বেশ করে বিলক্ষণ। 
তখন মণ্ডপে গিয়া দিল দরশন ॥ 
পুষ্পাঞ্জলি দিয়া তবে নমস্কার করে। 
প্রদক্ষিণ সাত বার করিল রামেরে ॥ 
অবগু্ন ঘুচাইল যত বন্ধুগণ । 
সীতা-রামে পরস্পর হৈল দরশন ॥ 
জলধার! দিয়া তারা কন্যা নিল পরে । 
শোয়াইল জানকীরে অন্ধকার ঘরে ॥' 
হস্তে ধরি আনাইল রামেরে তখন। 
হস্তে ধরি তোল সীতা বলে বন্ধুজন ॥ 
জ্রীলৌকেরা পরিহাস করে ছল পেয়ে। 
কেহ বলে হস্তে ধর কেহ বলে পায়ে ॥ 
পুরর্বপর বর কন্যা আইল ছুইজনে। 
রোহিণীর সহ চন্দ্র যেমন গগনে ॥ 
কন্যাদান করে রাজা বিবিধ প্রকারে । 
পঞ্চ হরীতকী দিয়া পরিহার করে ॥ 


২৮ 


৩২ 


৪০ 


কার্য-মুষা. 


বহু দাস দাসী রাজা দিল কন্যাবরে । 
জলধাঁর। দিয়! কন্যা-বর লৈল ঘরে ॥ 
ণজরাণী গিয়া পরে করিল রন্ধন ৷ 
কন্যা বর ছুই জনে করিল ভোজন ॥ 
* সাজায় বাসরঘর যত সখীগণ । 
রাম সীতা তাহাতে রহেন দুইজন ॥ 


88 


কালকেতুর বিক্রম 
দিনে দিনে বাড়ে কালকেতু। 
বলে মত্ত গজপতি, রূপে নব রতিপতি, 
সবার লোচন-সুখ-হেতু ॥ 
নাক মুখ চক্ষু কাণ, কুন্দে যেন নিরমাঁণ, 
ছুই বাহু লোহার সাবল। ৫ 
গুণ শীল রূপ বাঁড়া, বাঁড়ে যেন শাল-কৌড়া, 
জিনি শ্যাম-চামর কুন্তল ॥ 
বিচিত্র কপালতটী, গলায় জালের কাঠি, 
করযুগে লোহার শিক । 


ঘ 


কাব্য-মঞ্জুযা 


বুক শোভে ব্যাত্রনখে, অঙ্গে রাঙ্গা ধূলি মাখে, ১০ 
কটিতটে শোভয়ে ত্রিবলী ॥ 

. কপাট বিশাল বুক, নিন্দি ইন্দীবর মুখ, 
আকর্ণ-আয়ত বিলোচন। 
মুক্তাপীতি জিনিয়া দশন ॥ ১৫ 

ছুই চক্ষু জিনি নাট৷ ঘুরে যেন কড়ি ভখটা, 
কাণে শোভে স্কটিক-কুগুল ৷ 

পরিধান বীর-ধড়ী, মাথায় জালের দড়ি, 
শিশুমাঝে যেমন মণ্ডল ॥ 

লইয়া ফাউড়া ডেলা যার সঙ্গে করে খেলা, ২০ 
তার হয় জীবন সংশয় । 

যে জনে আকড়ি করে,  পড়য়ে ধরণী "পরে, 
ডরে কেহ নিয়ড়ে না রয় ॥ 

সঙ্গে শিশুগণ ফিরে, তাঁড়িয়া শশারু ধরে, 
দূরে গেলে ছুবায় কুকুরে । ২৫ 

বিহঙ্গ বাঁটুলে বিন্ধে,  লতায় জড়িয়া বান্ধে, 
স্কন্ধে ভার বীর আইসে ঘরে ॥ 


গণক আনিয়া ঘরে, শুভ তিথি শুভ বারে, 
ধনু দিল ব্যাধ সুত-করে। 


চামের টোপর দেয় শিরে ॥ 
- কবিকস্কণ মুকুন্দরাম চক্রবর্তাঁ 


৫ 

শিবের দক্ষালয় যাত্রা 
মহারুদ্ররূপে মহাদেব সাজে । 
ভভভ্তম্‌ ভভন্তম, শিক্ষা ঘোর বাজে ॥ 
লটাপট. জটাজুট সংঘট গঙ্গা । 
ছলচ্ছল টলট্রল কলকল তরঙ্গ! ॥ 
ফণাফণ, ফণাঁকণ, ফণীফপ্র গাজে । 
দিনেশ প্রতাপে নিশানাথ সাজে ॥ 
ধ্বক্ধ্বক্‌ ধ্বক্ধ্বক্‌ জলে বহ্নি ভালে। 
ববন্বম্‌ ববন্ধম্‌ মহাশব্দ গালে ॥ 
চলে ভৈরব ভৈরবী নন্দী ভূঙ্গী। 
মহাকাল বেতাল তাল ত্রিশৃঙ্গী ॥ 
চলে ডাকিনী যোগিনী ঘোর বেশে 
চলে শাখিনী প্রেতিনী মুক্তকেশে ॥ 
গিয়া দক্ষ-যজ্ঞে সবে যজ্ঞ নাশে। 
কথা না সরে যক্ষরাজে তরাসে ॥ 
অদূরে মহারুদ্র ডাকে গভীরে ।- 
অরে রে অরে দক্ষ দে রে সতীরে । 
ভুজঙ্গ-প্রয়াতে কহে ভারতী দে। 
সতী দে সতী দে সতী দে সতী দে ॥ 


১৫ 


- রায় গুণাঁকর ভারতচন্দ্র রায় 


৬ 
স্বদেশী ভাষ৷ 
নানান্‌ দেশের নানান্‌ ভাবা; 
বিনা স্বদেশীয় ভাষা 
পুরে কি আশা? 
কত নদী সরোবর কিবা ফল চাতকীর ? 
ধারা-জল বিনে কভু 
পর ঘুচে কি তৃষা ? 
__রামনিধি গুপ্ত 


৭ + 

সর্ব্ববাদিসন্মত ভোত্র 
সর্ববদেশে পূজ্য তুমি সকল সময়; 
জ্ঞানী বা অজ্ঞানী কিংবা সাধু সদাশয় 
কেহ বা যিহোবা, যোব, কেহ প্রভু কয়। 
অনাদি-কারণ তুমি, জ্ঞানের অতীত, ৫ 
রেখেছ আমার বোধ ক'রে আচ্ছাদিত; ট 
এইমাত্র জানি আমি তুমি শিবময়, 
বভাবতঃ অন্ধ আমি নাহি জ্ঞানোদয়। ' 


ঈশ্বরচন্দ্র গুপ্ত 


যদিও করেছ হেন অবস্থা আমার, 
তবু পারি ভাল মন্দ করিতে বিচার ; 
নিতান্তই জীব যদি ভাগ্যের অধীন, 
তথাচ মানব-মন সদাই স্বাধীন ৷ 


ধর্্মেতে যে করে সাধু কর্মের বিধান, 
যে কর্ম করিতে সদ! করে সাবধান, 
সেই সাধু কৰ্ম্ম প্রতি মন যেন যায়, 

কুকর্মেতে ঘ্বণা হোক নরকের প্রায়। 


অপার কৃপাঁর গুণে যা দিয়াছ প্রভু, 
অসন্তোষ তাহাতে না হয় যেন কভু, _ 
তখন মানব রাখে ঈশ্বরের মান, 

যখন সুখেতে ভুঞ্জে বিভুদত্ত দান। 


ক্ষুদ্র এই ধরাধামে তোমার কুশল, 
হেন যেন নাহি ভাবি রয়েছে কেবল ; 
মানুষের শুধু তুমি--না করি বিচার, 


যেহেতু সহস্র বিশ্ব চৌদিকে তোমার !. 


‘যেন এই বোধহীন অজ্ঞানের হাত 
পাগী বোধে কারে নাহি করে দণ্ডাঘাত ; 
অভিশাপে যেন নাহি মন্দ করি তার, 
ভবে যারে ভাবিয়াছি বিপক্ষ তোমার ৷ 


১১ 


২০ 


কাব্য-মঞ্জুযা 
হ্যায়-পথে থাকি যদি, কর দয়া দান_ 
চিরকাল করি যা’তে সুখে অবস্থান ; 
ভ্রান্ত হয়ে ভ্রমে যদি ভ্রমি ভ্রম-পথ, 
স্থপথ দেখায়ে কর পূর্ণ মনোরথ । 


তাহে যেন নাহি করি মিছা! অহঙ্কার, 
করিয়াছ তুমি যত কল্যাণ আমার ৷ 
আর অসন্তোষ যেন তাহাতে না হয়, 
আমারে যা দাও নাই ওহে দয়াময় ! 


পর-ছুঃখে দুঃখী হ'তে কর উপদেশ, 
ঢাকিতে পরের দোষ করহ আদেশ ; 
সদা যেন সেই দয়! পরেরে দেখাই, 
দয়াময়! যেই দয় চাই তব ঠাই। 


নীচ যদি আমি, ফলে নহি নীচ জীব, 
যেহেতু কৃপায় তব রয়েছি সজীব ; 
আমারে চালাও, নাথ! আপন অধীনে, 
বাঁচি কিংবা মরি আমি অগ্যকার দিনে । 


yb) 


ইচ্ছাময় ! ইং হোক সম্পাদন । 


৩০ 


৩৫ 


৪০ 


৪৫ 


সমুদয় স্থল হয় তোমার ভবন, 

ধরা, সিন্ধু, শৃহ্য-_তব পবিত্র আসন ; 
করুক একত্রে এরা তব গুণ গান, 
রাখুক সকলে মিলি তোমার সম্মান। 


৮ 
স্বাধীনতা 
স্বাধীনতা-হীনতায় কে বাঁচিতে চায় হে, 
কে বাঁচিতে চায়। 
দাসত্ব-শৃঙ্খল বল কে পরিবে পায় হে, 
কে পরিবে পায় ॥ 
কৌঁটি-কল্প দাস থাকা নরকের প্রায় হে, 
নরকের প্রায়। 
দিনেকের স্বাধীনতা, স্বর্গ-সুখ তায় হে, 
্র্গ-ুখ তায় ॥ 
অই শুন! অই শুন! ভেরীর আওয়াজ হে, 
ভেরির আওয়াজ । 
সাজ সাজ সাজ বলে, সাজ সাজ সাজ হে, 
সাজ সাজ সাজ॥ 


- ঈশ্বরচন্দ্র ওপ্ত 


১২ 


কাব্য-ঞ্ুষা 
সার্থক জীবন আর-বাহু-বল:তার হ্যে 


বাহু-রল তাঁর । 
নাশ বেই করে দেশের উদার হে 


দেশের উদ্ধার ॥ ১৬ 


অতএব রণছুনে চল রা যাই হে, 
চল ত্বরা যাই। 


-দেশহিতে মরে যেই তুল্য তার নাই হে, 


তুল্য তার নাই॥ ২০ 
__রঙ্গলাল বন্দ্যোপাধ্যায় 


৯ 


কাশীরাম দাস 


চন্দ্চূড়-জটাজালে আছিলা যেমতি 
জাহ্নবী, ভারত-রস খষি দ্ৈপায়ন, 
ঢালি সংক্কত-হৃদে রাখিলা তেমতি ;__ 
তৃষ্ণায় আকুল বঙ্গ করিত রোদন । ৪ 
কঠোরে গঙ্গায় পুজি ভগীরথ ব্রতী, 
( সুধন্য তাপস ভবে, নর-কুল-ধন !) 
সগর-বংশের যথা সাধিলা মুকতি, . 
পবিত্রিলা আনি মায়ে, এ তিন ভুবন ; ৮ 
সেইরূপে ভাষা-পথ খননি স্ববলে, 
ভারত-রসের জ্রোতঃ আনিয়াছ তুমি 
জুড়াতে গৌড়ের তৃষা সে বিমল জলে! 
নারিবে শোধিতে ধার কভু গৌড়ভূমি। ১২ 
মহাভারতের কথা অমৃত-সমান। 
হে কাশী! কবীশদলে তুমি পুণ্যবান্‌-॥ 
=মাইকেল মধুস্থদন দত্ত 


৮ 


তাই ভাবি মনে। 


জীবন-প্রবাহ বহি কালসিন্ধু পানে যায়, 
কিরাব কেমনে ? ৪ 


দিন দিন আমুহীন, হীনবল দিন দিন, 
তবু এ আশার নেশা ছুটিল না?-_একি দায়! 


€২) 
রে প্রমন্ত মন মম! কবে পোহাইবে রাতি? 
জাগিবি রে কবে? ৮ 
জীবন-উদ্যানে তোর যৌবন-কুস্ম-ভাতি 
কত দিন রবে? 
নীরবিন্দু দূর্ববাদলে নিত্য কি রে ঝলঝলে? 
কে না জানে অন্থুবিস্ব অন্ুমুখে সগ্ঘঃপাতিক. ১২ 
(৩) 
নিশার স্বপন-সুথে সুখী যে, কি সুখ তার? 


১০ 

আত্মবিলাপ + 

(১) 

আশার ছলনে ভুলি কি ফল লভিম্থু, হায়! 

জাগে সে কাদিতে! 


মাইকেল মধুক্থদন দত্ত ১৯ 


ক্ষণপ্রভা প্রভা-দানে বাড়ায় মাত্র আধার, 

পথিকে ধাঁধিতে ! ১৬ 
মরীচিকা মরুদেশে, নাশে প্রাণ তৃষারেশে = 
এ তিনের ছলসম ছল’রে এ কু-আশার ৷ 


(৪) 
প্রেমের নিগড় গড়ি পরিলি চরণে সাধে, 
কি ফল লভিলি? ২০ 
জবলন্ত-পাৰক-শিখা-লৌভে তুই কাল-ফীদে 
উড়িয়া পড়িলি ! 
পতঙ্গ যে রঙ্গে ধায়, ধাইলি, অবোধ, হায়! 
না দেখিলি, ন! শুনিলি, এবে রে পরাণ কাদে ! ২৪ 


(৫) 
বাকি কি রাখিলি তুই বৃথা অর্থ-অন্বেষণে, 
সে সাধ সাধিতে ? 
ক্ষত মাত্র হাত তোর মুণাল-কণ্টকগণে, 
কমল তুলিতে ! ২৮ 
নারিলি হরিতে মণি, দংশিল কেবল ফণী! 
এ বিষম বিব-জালা ভুলিরি মন, কেমনে? 
(৬) ‘ 
যশোলাভ-লোভে আয়ু কভ যে-ব্যয়িলি, হায় ! 
কব তা কাহারে ? ৩২ 


২০ কাব্য-মঞ্জ্যা 


সুগন্ধ কুস্থম-গন্ধে অন্ধকীট যথা ধায়, 
কাটিতে তাহারে, 

মাৎ্সর্য্য-বিষদশন কামড়েরে অনুক্ষণ, / 

এই কি লভিলি লাভ অনাহারে, অনিদ্রায়? ৩৬ 


8৮) 
মুকুতা-কলের লোভে ডুবে রে অতল জলে 
যতনে ধীবর, 
শত মুক্তাধিক আয়ু কালসিন্ধুজল-তলে . / 
ফেলিস্‌, পামর ! ৪০ 
ফিরি দিবে হারাধন কৈ তোরে, অবোঁধ মন, 
হায় রে, ভুলিবি কত আশার কুহক-ছলে? 
মাইকেল মধুক্ছদন দত্ত 


ধা 
._- পলকে না৷ পুরে কায়া, 
আখি না রসাক্ত হয়, হেন যেই জন 


ডি 


রড 


স্বরেন্্নাথ মজুমদার 
তার কাছে না থাকিব, 
কবে মম কণঠনালী করিবে ছেদন! 
মুখে মাতৃনিন্দা ফুটে, 
ঈশ-ভ্র কুঞ্চিয়া উঠে, : ৮ 
করে বজ্র টলে,_করে অনল বমন; 
"_ জননীরে কটু ভাবে, 
উল্লাসি নরক হাসে 
কট্‌-কট্‌-রবে করে কপাট-পাটন ; ১২ 
শাঁণ দেয় শস্ত্রচয় যমচরগণ । 
(3০) 
আর কি সে তন্তু আছে 
ছিল যা মায়ের কাছে! 
কোথা ফুল সে কপোল, সে ফুল্প নয়ন! ১৬ 
কোথা নৃত্য হর্ষভরে, 
কোথা করতালি করে, 
কোথা সে চপল কায়, সপুলক মন! ৷ 
কোথা খল-খল হাস, ২০ 


কোথা কল-কল ভাষ, 
সে নুযুণ্তি সুখময় নাহি পাই আর ! লে 
. ভাবি-ভয় বিবঞ্জিত i & 
৮: ১ We দীন চিত, বর এ 


কাব্য-মঞ্জষা 


নিকুঞ্জে না দেখি আর ঘর দেবতার !__ 
দেখিতে না পাই হাসি মুখে প্রতিমার ! 


(৩ )) 
হে মাতঃ! হৃদয়ে ধর, 
সন্তানের ত্রাস হর, 
তোমা বিনা ভব-ছুঃখে কোথা পরিত্রাণ! 
তুমি পরশিলে করে, 
জ্বর জালা তাঁপ হবে, 
তব অঙ্ক, শঙ্কা-শৃন্য বৈকুণ্ঠ সমান! 
তুমি মুখে দিবে যাহা, 
মৃত্যুহরী সুধা তাহা, 
আশীর্বাদ তোমার,_অভেগ্ত অঙ্গত্রাণ। 
তব কাছে স্বর্গবাস, 
তব তুষ্ি শ্রেষ্ঠ আশ, 
ধরায় ন! ধর্ম তব সেবার সমান। 
জীবে কৃপা করি তুমি ঈশ মৃ্তিমান্‌। 


(43) 

ধরা হীরা হয়, হায় !__ 

সিংহাসন রচি তায়, 
বসাইতে পারি যদি জননী তোমায়; 


২টি 


২৮ 


৩২ 


৩৬ 


9০ 


স্থরেন্্রনাথ মজুমদার ২. উড 


ফুল হয় তারাদল, 
চন্দন__সাগর জল, ৪৪ 
শত-কল্প বসি যদি পুজি তব পায় ; 
সুধাকর__স্ধাগারে 
পারি যদি আনিবারে, 
সুনিত্য যদি সে সুধা করাই ভোজন ৪৮ 
পারিজাত-দল দিয়া 
নিত্য শয্যা বিরচিয়া, 
 করাইতে পারি যদি তোমার শয়ন ১ 
তবু না শুধিতে পারি তোমার পালন! ৫২ 
(6...) 
তুমি মা! না ধর দোষ, 
তুমি নাহি কর রোব, 
দুঃশীল মানব, প্রাণে বেঁচে থাকে তায় ! 
শত অপরাধ করে, ৫৬ 
তবু না মানব মরে, 
শুধু তব হৃদয়ের প্রেম-মহিমায় ! 
বাশী-বর্ণিবারে চায়, 
শেষ যদি সদা গায়, ৬০ 
তবু তব মহিমা! না হয় অমাধান ! 
হে সুর, অসুর, নর, 
যেবা তনু বুদ্ধি ধর, 


২৪ 


কাব্য-মঞ্জুষা 


রি এস মিলি করি সবে মাতৃস্ততি গান__ 
বিশ্ব বার কর-গড়া কন্দুক সমান ! 


৬৪ 


_ স্থরেন্্রনাথ মজুমদার 


১২ 
জীবন-সঙ্গীত 
বলো না কাতর স্বরে বৃথা জন্ম এ সংসারে 
এ জীবন নিশার স্বপন, 


. দাঁরা পুত্র পরিবার, তুমি কার, কে তোমার 


বালে জীর করো না ক্রন্দন |; 
মানব-জনম সার, এমন পাবে না আর, 
বাহদৃশ্যে ভুলো না রে মন ? 


কর যত্ব হবে জয়, জীবাত্মা অনিত্য নয়, 
অহে জীব কর আকিঞ্চন। 


করো না সুখের আশ পরো না দুখের ফাস, 
জীবনের উদ্দেশ্য তা নয় ; 

সংসারে সংসারী সাজ, করো নিত্য নিজ কাজ, 
ভবের উন্নতি যাতে হয়। , | 


১২ 


হেমচন্দ্ৰ বন্দ্যোপাধ্যায় ২৫ 


সহায় সম্পদ বল, সকলি ঘুচায় কাল, 
আয়ু যেন শৈবালের নীর ! ১৬ 
সংসার-সমরাঙ্গনে যুদ্ধ কর দৃঢ়পণে, 
ভয়ে ভীত হয়ো না মানব! 
কর যুদ্ধ বীর্য্যবান, - যাক যাবে যাক প্রাণ, 
মহিমাই জগতে দুল্লভি | ২০ 
মহাজ্ঞানী মহাজন, " যে পথে ক'রে গমন 
হয়েছেন প্রাতঃস্মরণীয়, } 
সেই পথ লক্ষ্য ক’রে স্বীয় কীত্তি-ধ্বজ| ধ'রে, 
১... আমরাও হব বরণীয় ॥ ২৪ 
সময়-সাগর-তীরে, পদাঙ্ক অন্কিত ক'রে 
আমরাও হব হে অমর; ” 
সেই চিহ্ন লক্ষ্য ক’রে, অন্য কোন জন পরে 
| যশোদ্বারে আসিবে সত্বর ৷ ২৮ 
| _ হেমচন্্র বন্দ্যোপাধ্যায় 


0 কবির অন্ধ-দশ। ৮ yl 


২৬ কাব্য-ম্গুষা 


সব আশা 'চর্ণ ক'রে রাখিলে অবনী "পরে 
চিরদিন করিতে ক্রন্দন! ৫ 

জীবনে বাসনা যত সকলই করিলে হত 
অন্ধকারে ডুবায়ে অবনী ; 

না পাব দেখিতে আর, ভবের শোভা-ভাণ্ডার 
চির-অস্তমিত দিনমণি ! 

ধরা, শূন্য, স্থল, জল, অরণ্য, ভূমি, অচল, ১০ 
না থাকিবে কিছুরি বিচার, 

না রবে নয়নে দৃষ্টি তমোময় সব স্থষ্টি, 


দশদিক ঘোর অন্ধকার 
বিভু! কি দশা হবে আমার ? 


প্রতিদিন অংশুমালী, সহস্র কিরণ ঢালি, ১৫ 
পুলকিত করিবে সকলে; 
আমার রজনী শেষ, ' হবে না কি, হে ভবেশ! 
| জানিব না, দিবা কারে বলে? 
আর না স্থধার সিদ্ধ আকাশে দেখিব ইন্দু, 
প্রভাতে শিশির- বিন্দু জলে, 


আসে যাবে চিরকাল; 
আমি না'দেখিব কোনো কালে! 


শিশির বসন্তকাল, 


বিহঙ্গ, পতঙ্গ, নর 


নবীনচন্্র সেন ২৭ 


থাকিয়া সংসার-ক্ষেত্রে, পাব না দেখিতে নেত্রে ২৫ 
দেবতুল্য মানব-বদন ৷ 

নিজ কন্যা-পুত্ৰ-মুখ, পৃথিবীর সার সুখ, 
তাও আর দেখিতে পাব না, 

অপুর্ব ভবের চিত্র, থাকিবে স্মরণমাত্র, . 
স্বপ্রবৎ মনের কল্পনা ! ৩০ 

কি নিয়ে থাকিব তবে, সিদ্ধ কি সাধনা হবে? 
ভবলীল! ঘুচেছে আমার ; 

জীবনের শেষকালে, সকলি হরিয়া নিলে, 

প্রাণ নিয়া দুঃখে কর পার 

বিভু! কি দশা হবে আমার ! ৩৫ 


(5) 
বুটিশের রণবাছ্য বাজিল অমনি__ 
কীপাইয়া রণস্থল, 
কীপাইয়া গঙ্গ'জল, 
কাপাইয়া আত্মবন উঠিল সে ধ্বনি । ৪. 


কাব্য-মঞ্জ্যা 


(২) 
অর্দ্ধ-নিষ্কোষিত অসি করি যোদ্ধগণ, 
বারেক গগন প্রতি, 
বারেক মা বস্থুমতী 
নিরখিল, যেন এই জন্মের মতন ৷ 


(৩) 
' ইঙ্গিতে পলকে মাত্র সৈনিক সকল 
বন্দুক সদ্প ভরে 
তুলি নিল অংসোপরে ১ 
জঙ্গিনে কণ্টকাকীর্ণ হ'ল রণস্থল ৷ 


(8) 
ইংরাজের বজ্রনাদী কাঁমান সকল-_ 
গম্ভীর গঙ্জন করি, 
নাশিতে সন্মুখ-আরি, 
মুহূর্তেকে উগরিল কালান্ত-অনল। 


(৫) টি 
ছুটিল একটি গোলা রক্তিম-বরণ, 
বিষম বাজিল পায়ে, 
' সেই সাংঘাতিক ঘায়ে 
ভূতলে হইল মির-মদন পতন! 


১২ 


১৬ 


২০ 


নবীনচন্দ্র সেন ২৯ 


শশা িশিশিশিশীীট 


(৬) 
পহুর্রে ! হুর্রে 1” করি গঞ্জিল ইংরাজ । 
নবাবের সৈন্যগণ 
ভয়ে ভঙ্গ দিল রণ; ; 
পলাতে লাগিল সবে, নাহি সহে ব্যাজ । ২৪ 


(0) } 
“দাড়া রে! দাড়া রে ফিরে! দাড়া এইক্ষণ ! 
দাড়াও ক্ষত্রিয়গণ ! 


যদি ভঙ্গ দেও রণ,”_ 


গঞ্জিলা মোহনলাল,_“নিকট শমন ! ২৮ 


(৮) 
“আজি এই রণে যদি কর পলায়ন, 
মনেতে জানিও স্থির, 
' কারো না থাকিবে শির, 
সবান্ধবে যাবে সবে শমন-ভবন। ৩২ 


(৯) 
“সেনাপতি! ছি ছি, এ কি! তা ধিক্‌ তোমারে! 
কেমনে, বল না, হায় 
কাষ্ঠের পুতুল প্রায়, 
সুসজ্জিত দাড়াইয়া আছ একধারে ? ৩৬ 


কাব্য-মঙ্গুষা 


(4: 
“ওই দেখ ওই. যেন চিত্রিত প্রাচীর, 
ওই তব সৈন্যগণ 
দীড়াইয়৷ অকারণ, 


' গণিতেছে লহরী কি রণ-পয়োধির ? 


(১১) 


“দেখিছ না সর্বনাশ সন্মুখে তোমার? _ 


যায় বঙ্গ-সিংহাসন, 
যায় স্বাধীনতা-ধন, 
যেতেছে ভাসিয়া সব, কি দেখিছ আর ? 


(১২) 
“বীরপ্রসবিনী যত মোগল-রমণী, 
না বুঝিন্নু কি প্রকারে 
প্রসবিল কুলাঙ্গারে ! 
চঞ্চলা মোগল-লক্ষ্মী বুঝিন্থ এখনি । 
k (১৩) 
“কেমনে যাবি রে ফিরে ক্ষত্রিয়-সমাজ ? 
কেমনে দেখাবি মুখ ? 
জীবনে কি আছে সু ? 
্ত্রী-পুত্র তোদের যত হাসিবেক লাজে! 


565 


88 


8৮ 


৫২ 


নবীনচন্ত্র যেন ৩১ 


রিয়ার রা... 58:৮০ 
(১৪) 
“সহে না বিলম্ব আর, চল ভ্রাতাগণ ! 
চল সবে রণস্থলে, 
দেখ্সিরংকে জিনে বলে! 
y দেখাব ক্ষত্রিয়-বীর্্য, দেখাব কেমন!” ৫৬ 


(১৫) 
বাজিল তুমুল যুদ্ধ ; অস্ত্রের নির্ঘাত, 
তোপের গর্জন ঘন, 
ধৃম-অগ্রি-উদ্গিরণঃ 
জলধর মধ্যে যেন অশনি-সম্পাত ! ৬০ 
(১৬) 
নাচিছে অদৃষ্ট-দেবী, নির্দেয়-হৃদয়,- 
এই বুটিশের পক্ষে, 
এই বিপক্ষের বক্ষে ; 
এইবার ইংরাজের হ’ল পরাজয় । ৬৪ 


(59) 
অকস্মাৎ তুর্য্যধ্বনি হইল তখন, _ 
“ক্ষান্ত হও যোদ্ধাগণ ! 
কর অস্ত্র সম্বরণ'! 
নবাবের অনুমতি কাঁলি হবে রণ ।” ৬৮ 


উত্থিত কৃপাণ কর হইল অচল ২ 
সম্মুখে চরণদয় 
উত্থিত তুরঙ্গচয় 
দাড়াল; নবাবসৈন্য হইল চঞ্চল ৷ ৭২১ 


(১৯) 
অচল শিলার সহ যুঝি বহুক্ষণ 
নদী কোনমতে তারে 
যদি বা টলাতে পারে, 
উপাড়িয়া শিলা হয় ভূতলে পতন । ৭৬ 


(২০) 
তেমনি বারেক যদি টলে সৈন্যগণ, 
ইংরাজ সঙ্গিন করে, 
( ইন্দ্র যেন বজ্র ধরে.) 
ছুটিল পশ্চাতে-_যেন কৃতীস্ত শমন ৷ ৮৪ 


(২১) 
কারো বুকে, কারে! পৃষ্ঠে, কাহারো গলায় 
লাগিল, সঙ্গিন-ঘায়_ 
বরিষার ফোঁটা! প্রায় 
আঘাতে আঘাতে পড়ে নিমেষে ধরায় । ৮৪ 


কামিনী ব্রায় ৩৩ 


(২২) 
বাম্‌ ঝম্‌ ঝম্‌ করি বৃটিশ বাজনা 
কীপাইয়া রণস্থল, 
কাপাইয়া গঙ্গাজল, 
আনন্দে করিল বঙ্গে বিজয় ঘোষণা। ৮৮ 
- নবীনচন্দ্র পেন (ঈষৎ পরিবন্তিত) 


১৫ 
পাছে লোকে কিছু বলে 
করিতে পারি না কাজ, 
সদ! ভয় সদা লাজ, 
সংশয়ে সংকল্প সদা টলে, 
পাছে লোকে কিছ বলে! 
আড়ালে আড়ালে থাকি, ৫ 
নীরবে আপন! ঢাকি, 
সম্মুখে চরণ নাহি চলে, 
পাছে লোকে কিছু বলে! 
হৃদয়ে বুদ্বুদ মত 4 
উঠে শুভ্র চিন্তা কত, ১০ 
মিশে যায় হৃদয়ের তলে, 
পাছে লোকে কিছু বলে! 


কাব্য-মঞ্জুষ| 
কাদে প্রাণ যবে, আখি 
সযতনে শু রাখি, 
নিরমল নয়নের জলে, ১৫ 
পাছে লোকে কিছু বলে! 
একটি স্মেহের কথা 
প্রশমিতে পারে ব্যথা 
চলে যাই উপেক্ষার ছলে, 
পাছে লোকে কিছু বলে! ২৭ 
মহৎ উদ্দেশ্যে যবে 
একসাথে নিলে সবে, 
পারি না মিলিতে সেই দলে, 
পাছে লোকে কিছু বলে! 
বিধাতা দেছেন প্রাণ, ২৫ 
থাকি সদা িরমাণ, 
শক্তি মরে ভীতির কবলে, 
পাছে লোকে কিছু বলে! 
কামিনী রায় 


১৬ 
চাঁহিবে নী ফিরে 


পথে দেখে’ ঘবণাভরে কত কেহ গেল সরে’, 

উপহাস করি’ কেহ যায় পায়ে ঠেলে; 
কেহ বা নিকটে আসি” বরষি’ গঞ্জনারাশি 
ব্যথিতেরে ব্যথা দিয়ে যায় শেষে ফেলে? । 


পতিত মাঁনব-তরে নাহি কি গো এ সংসারে 
একটি ব্যথিত প্রাণ, দু'টি অশ্রুধার ? 

পথে পড়ে’ অসহীয়”৮ পদে তারে দলে" যায়, 
দু'খানি স্নেহের কর নাহি বাঁড়াবার ? 

সত্য, দোষে আপনার চরণ স্থলিত তার ; 
তাই তোমাদের পদ উঠিবে ও-শিরে ? 

তাই তার আর্তরবে সকলে বধির হবে, 
যে যাহার চ'লে যাবে__চাহিবে না ফিরে ? 


বন্তিকা লইয়া হাতে _.. চলেছিল এক সাথে, 
পথে নিবে গেল আলো__পড়িয়াছে তাই ; 

তোমরা কি দয়! ক'রে, তুলিবে না হাত ধরে, 
অর্ধদণ্ড তার লাগি থামিবে না, ভাই ? 


কাব্য-মঞ্জুষা 


তোমাদের বাছ্ছি দিয়! প্রদীপ জালিরা নিয়া, 


. তোমাদেরি হাত ধরি” হোক্‌ অগ্রসর ; 
পঙ্কমাঝে অন্ধকারে ফেলে যদি যাঁও তারে, 
আধার রজনী তার রবে নিরন্তর ৷ 


কামিনী রায় 


দূরে সুমেরুর শিরে আসে সন্ধ্যারাণী, 

সুনীল বসনে ঢাকি' ফুলতন্ুখানি। 
তরল গুঠন-আড়ে 
মুখ-শশী উকি মারে; 

সরমে উছলি’ পড়ে কত প্রেম-বাণী ! 
নব-নীলোৎপল মত 
আখি ছুটি অবনত ; 

সন্ত্রমে সঙ্কোচে কত বাধিছে চরণ ! 
পতির পবিত্র ঘরে 
সতী পরবেশ করে__ 

হাতে সুবর্ণের দীপ, হৃদয়ে কম্পন ! 
নয়নে গভীর তৃপ্তি 
্গীরোদসমুদ্র-দীপ্তি, 

অধরে চন্দ্ৰিকা-হাণি__বিজয়-বিশ্রাম ! 
নিশ্বাসে মলয়াবেগ, 
অলকে অলক-মেঘ, 

শুক্রতারা-মুকুতার-_নৃত্য অভিরাম ! 


i ১ কাব্য- নু 


আসে ধনী আিবিথি, 
কপালে তারকা-সি'থি 
সীমন্তে সিন্দুর বিন্দু- দিনান্ত-তপন ; ' 
গুচ্ছে গুচ্ছে কালো চুলে 
স্তব্ধ অন্ধকার দুলে; 
দিগন্ত-বাসনাঞ্চলে কত না রতন! 
অপুর্ব পুর্ব দৃশ্য ! 
সন্ত্রমে প্রণমে বিশ্ব, 
দেবতা আশীষচ্ছলে বরষে শিশির | 
নদীমুখে কলগীতি, 
সমুদ্র-হৃদয়ে স্কীতি, 
অগুরু-চন্দন-ধৃপে অলস সমীর । 
ঘরে ঘরে দীপ জবলে-_ 
পুলিনে তুলসী-তলে; 
যেন শত চক্ষু মেলে’ হেরিছে ধরণী ! 
মন্দিরে মঙ্গলারিতি, 
* বালা পুজে সন্ধ্যা"তী, 
পুরনারী ভক্তিভরে করে শঙ্খ-ধ্বনি। 


১৮ 


CM ot 


Vণ 


এত 07 


আষাঢ় 
নীল নবঘনে আষাঢ় গগনে j a 
তিল ঠাই আর নাহি রে! ২১ ৯; 
ওগো; আজ তোরা যাস্নে ঘরের চাদে 
বাহিরে । ৩৪ 

বাদলের ধার! ঝরে ঝর-ঝর, ৫ 
আউসের ক্ষেত জলে ভর-ভর" Yo 
কালিমাখা মেঘে ওপারে আধার «CMe 


ঘনিয়েছে, দেখ চাহি’ রে 


ওগো, আঁজ তোরা যাস্নে ঘরের 
বাহিরে চা ১০ 


ওই ডাকে শোনো ধেন্ু ঘনঘন, রর 


ধবলীরে আনো গোহালে।, 


এখনি আঁধার হবে, বেলাটুকু 
পোহালে ! 


দুয়ারে দীড়ায়ে' খা দেখ, দেখি. ১৫: 


মাঠে গেছে যারা তা’! কিরিছে কি? 
রাখাল বালক কি জানি কথায় 
সারাদিন আজ খোয়ালে ! 


এখনি আধার হবে, বেলাটুকু 
পোহালে ॥ ২০ 


৪২ কাব্য-মন্তুয৷ 


শোন শোন ওই পারে যাব ব'লে 


কে ডাকিছে বুঝি মাঝিরে। 
খেয়া- পারাপার বন্ধ হয়েছে 
আজি রে! 
তু বে হাওয়া বয়, কুলে নেই কেউ, ২৫ 


ডগ “ছু'কুল বহি়া উঠে পড়ে ঢেউ, 
St দরদরবেগে জলে পড়ি’ জল 
ছলছল উঠে বাজি রে, 
খেয়া-পারাপার. বন্ধ হয়েছে 
আজি রে॥ _- ৩০ 


ওগো, আজ তোরা যাস্নে গো তোরা! 

যাস্নে ঘরের বাহিরে, 
আকাশ আধার, বেলা বেশি আর 

নাহি রে! 

ঝরঝরধারে ভিজিবে নিচোল, এন্দ ॥ ৩৫ 
ঘাটে যেতে পথ হয়েছে পিছল, 
এ রেণুবন দুলে ঘনঘন 

পথপাশে দেখ, চাহি রে। 
ওগো, আজ তেরা যাস্নে ঘরের 

বাহিরে ॥ ৪০ 


_ রবীন্দ্রনাথ ঠাকুর 


১৯ 
নিষ্ফল উপহার 
নিয়ে যমুনা বহে স্বচ্ছ শীতল, 
উৰ্দ্ধে পাষাণ-তট, শ্যাম শিলাতল ; 
মাঝে গহ্বর, তাহে পশি জলধার 
ছলছল করতালি দেয় অনিবার। 


বরষার নি্ঝরে অঙ্কিত-কায় ৫ 
ছুই তীরে গিরিমাঁলা কতদূর যায় ! 

স্থির তারা নিশিদিন তবু যেন চলেঃ 

চলা যেন বাঁধা আছে অচল শিকলে! 

মাঝে মাঝে শাল তাল রয়েছে দাড়ায়ে, 

মেঘেরে ডাকিছে গিরি হস্ত বাড়ায়ে। ১০ 
তৃণহীন সুকঠিন বিদীর্ণ ধরা, 

রৌদ্র-বরণ ফুলে কাটাগাছ ভরা । 

দিবসের তাপ ভুমি দিতেছে ফিরায়ে, 

দঁড়ায়ে রয়েছে রি আপনার ছায়ে, 

পথহীন, জনহীন, শব্দ-বিহীন ; ১৫ 
ডুবে রবি, যেমন সে ডুবে প্রতিদিন । 

রঘুনাথ হেথা আসি যবে উতরিলা, 

শিখগুরু পড়িছেন ভগবৎ-লীলা ; 

রঘু কহিলেন নমি? চরণে তাহার, 

“দীন আনিয়াছে, প্রভু, হীন উপহার !” 
বাহু বাড়াইয়া গুরু শুধায়ে কুশল 
আশীষিলা মাথায় পরশি করতল। 
কনকে হীরকে গাথা বলয় দু’খানি 
গুরুপদে দিলা রঘু জুড়ি’ দুই পাণি। 


ভূমিতল হ’তে বালা লইলেন তুলে’ 
দেখিতে লাগিল| প্রভু ঘুরায়ে আঙুলে । 
হীরকের স্ুচীমুখ শতবার ঘুরি’ 

হানিতে লাগিল শত আলোকের ছুরি ! 


ঈয়ৎ হাসিয়া গুরু পাশে দিলা রাখি”, 
আবার সে পুঁথি পরে নিবেশিলা আখি । 
সহসা একটি বাল| শিলাতল হ'তে 
গড়ায়ে পড়িয়া গেল যমুনার স্রোতে । 


আহা আহ৷” চীৎকার লরি” রঘুনাথ 
ঝণাপায়ে পড়িল জলে "ড়া য়ে ছু'হাত। 
আগ্রহে যেন তার প্র'-মন-কার 
একখানি বাহু হয়ে ধরিবারে যায় | 
বারেকের তরে গুরু না তুলিলা মুখ, 
নিভৃত হৃদয়ে তার জাগে পাঠ-ন্ুখ । 


২০ 


২৫ 


৩৫ 


_মানকুমারী বঙ্গ ৪৫ 


কালো জল চুপে চুপে বহিল গোপন 

ছলভরা সুগভীর চুরির মতন ৪০ 
দিবালোক চলে’ গেল দিবসের পিছু ; 

যমুনা উতলা করি’ না মিলিল কিছু ৷ 

সিক্ত বসন লয়ে’ শ্রান্ত শরীরে 

রঘুনাথ গুরু কাছে আসিলেন ফিরে |" 


“এখনো উঠাতে পারি,” করযোড়ে যাচে __ ৪৫ 
“্যদি দেখাইয়া দাও কোন্থানে আছে।৮ 
দ্বিতীয় বলয়খানি ছু'ড়ি’ দিয়া জলে, 
গুরু কহিলেন, “আছে ওই নদীতলে 1৮ 

_ রবীন্দ্রনাথ ঠাকুর 


সরি আধার 
উষার নবীন আলো 


দেখাইছে জগতের আধ-আধ ছবি; 


এত ভোরে, কোন্‌ পাখী ! 
গাহিছ আকাশে থাকি, ৫ 
জাগাইয়া ধরাতল মাতাইয়া কৰি ? 


৪৬ 


কাব্য-মঞ্জুষা 


মধুর কাকলী মুখে 
খেলিছ মনের সুখে, 


হেরি ও মাধুরী মরি নয়ন জুড়ায় ৷ 


সুনীল গগনকোলে, ১০ 
কাঞ্চনের ফৌটা দোলে! 


. সজীব কুস্থুম যেন পবনে উড়ায় ! 


কি জানি কি যোগ-বলে 
স্বরগে যেতেছ চলে, * . 
দেখি যেন থেকে থেকে জলদে লুকাও ; ১৫ 
দেবতার শিশুগুলি 
খেলে যেথা হেলি দুলি, 
কে তুমি তাঁদের সনে খেলিবারে যাও ? 


চিনেছি চিনেছি আমি 
ওই যে চাতক তুমি, 
প্রভাতা কিরণ মেখে কর ঝলমল ; 
নাচিছ তপন আগে, ২০ 
- জাগাইছ জীব-ভাগে, 
সুললিত গানে মরি মাতায়ে ভূতল ! 
শুনি ও অমৃত-গীতি ২৫ 
কার না জনমে প্রীতি ? 
কে যেন অমৃতধার! ঢালিছে ধরায়; 


মানকুমারী বঙ্গ 


ছুটিছে অমৃতরাশি, 
অমৃত-হিল্লোলে ভাসি, 
অমৃত-তুফানে যেন মন ভেসে যায় । 
হেন গান কোথা ছিল? 
কে তোমারে শিখাইল ? 
কহ রে চাতক! মোরে সেই সমুদয় ; 
আমি ত বুঝেছি এই, 
-জগত-জননী যেই, 
তাহারি শিখানো গীত, আর কারো নয় ! 
যে সাজায় রামধন্ু, 
যে হাসায় শশী-ভান্ু, 
অমল কমল যেই সলিলে ভাসায় ; 
বাহার কৌশলবলে 
গ্রহ তারা শুহ্যে চলে, 
তোমারে এহেন গীতি সেই রে শিখায় ! 
অমন মধুরে পাখি ! 
তীরেই ডাকিছ নাকি 
স্বরগ-ছুয়ারে উঠি পরাণ খুলিয়া ? 
তুমি রে! ডাকিছ ধারে, 
আমি সদা ডাকি তীরে, 
আমি ডাকি ধরাতলে হৃদয় ভরিয়া ! 


৪৭ 


৩৩ 


৩৫ 


৪০. 


8৫ 


২১ 
বাসনা* 
ছুট্ব আমি সরল প্রাণে 
পর্ণ-কুটার হতে, 
ধান-নাচানো মাঠের হাওয়ায় 
ছুই্ব আলিপথে। 
বনের মাথায় আধার ফুঁড়ে, 
শুকতারাটি জাগ বে দূরে, 
কান জুড়াবে পাখীর গানে 
সুরের মিঠে স্রোতে। 
এলিয়ে দেব নগ্ন বাহু 
গাঙের রাঙা জলে, 
ঝাপিয়ে পড়ে’ উজান যাব 
ঢেউয়ের টলমলে ; 
তুচ্ছ ক'রে জোয়ার-ভাটা, 
এপার-ওপার সশাতার-কাটা, 
নাচ্‌বে আলো জলের বুকে 
নীল আকাশের তলে । 
বুক ফুলায়ে হাল ধরিব, 
পাল তুলিব নায়ে, 


১৬ 


করুণানিধান বন্দ্যোপাধ্যায় 


মাঝ-গঙ্গায় জাল ফেলিব 
উদাস আছুল গায়ে; 
গাঙ_চিলের! ঝাঁকে ঝাঁকে 
উড় বে ভাঙা পাড়ের বাঁকে, 
ডাকৃবে চাতক ‘ফটিক জল’ 
মেঘের ছায়ে ছায়ে। 
বর্ষা যখন ছড়িয়ে দেবে 
মোতির “সাত-নরী” 
কদম-কেশর শিউরে উঠে’ 
পড়বে ঝরি' ঝরি? ; 
মাঠের কোণে যাবে দেখা 
বৃষ্টি ধারার “চিকে'টাকা 
কেয়াঝাড়ের মাথার ’পরে 
নারিকেলের সারি | 
শিল কুড়িয়ে বীধর মোয়া» 
লাঙল দেব ভূঁয়ে, 
কড়, কড়, কড়, ডাক্বে “দেয়াঃ 
. আস্ব আমন রুয়ে'। 
আকাশ-ভাঙা মুষল-ধার, 
বাঁশের ঝাড়ে কি তোলপাড়! 
পাকুড় তেঁতুল ঝাউয়ের ঝাড় 
পড়বে নুয়ে? নুয়ে’ ! 

২৪ 


২৮ 


৩২ 


৩৬ 


২১ 
বাসনা 


ছুট্ব আমি সরল প্রাণে 
পর্ণ-কুটার হ'তে, 
ধান-নাচানে! মাঠের হাওয়ায় 
ছুট্ব আলিপথে ৷ 
বনের মাথায় আধার ফুঁড়ে, 
শুকতারাটি জাগ বে দূরে, 
কান জুড়াবে পাখীর গানে 
সুরের মিঠে স্রোতে। 


এলিয়ে দেব নগ্ন বাহু 
গাঙের রাঙা জলে, 
ঝাপিয়ে পড়ে’ উজান যাব 
ঢেউয়ের টলমলে ; 
তুচ্ছ ক'রে জোয়ার-ভাটা, 
এপার-ওপার সণাতার-কাটা, 
নাচবে আলো জলের বুকে , 
নীল আকাশের তলে । 


বুক ফুলায়ে হাল ধরিব, 
পাল তুলিব না'য়ে, 


১২ 


১৬ 


করুণানিধান বন্দ্যোপাধ্যায় 


মাঝ-গঙ্গায় জাল ফেলিব 
উদাস আছুল গায়ে; 
গাঁডচিলেরা ঝাঁকে ঝাঁকে 
উড়বে ভাঙা পাড়ের বাঁকে, 
ডাক্বে চাতক ‘ফটিক জল’ 
মেঘের ছায়ে ছায়ে। 
বর্ষা যখন ছড়িয়ে দেবে 
মোতির ‘সাত-নরী’, 
কদম-কেশর শিউরে উঠে” 
পড়বে ঝরি' ঝরি? ; 
মাঠের কোণে যাবে দেখা 
বৃষ্টি-ধারার “চিকে'টাকা 
কেয়াঝাঁড়ের মাথার "পরে 
নারিকেলের সারি । 
শিল কুড়িয়ে বাধব “মোয়া, 
লাঙল দেব ভূঁয়ে, 
কড় কড়, কড়, ডাক্বে “দেয়া” 
. আস্ব আমন রুয়ে'। 
আঁকাশ-ভাঙা মুষল-ধার, 
বাঁশের ঝাড়ে কি তোলপাড় ! 
পাকুড় তেতুল ঝাউয়ের ঝাড় 
পড়বে নুয়ে? নুয়ে’ ! 


২৪ 


৩৬ 


৩০ 


৫০ কাব্য-মঞ্জ্যা 


অবাক্‌ হ'য়ে দাওয়ায় বসে’ 
_. দেখব দুপুর বেলা, 
পরিষ্কার ওই আকাশ-আঁলোয় 
পাখীর সাতার-খেলা ; 88 
কাঠঠোক্রা ঠোটের ঘায়ে, 
গাছের হেলা? গুঁড়ির গায়ে 
সুড়ঙ্গটি কর্‌ছে গভীর_ | 
পাখায় রঙের মেলা । ৪৮ 
কামার-শীলে বস্ব গিয়ে 
রৌদ্র এলে পড়ি" 
কয়লাগুলে! রাঙিয়ে দিয়ে 
টান্র ধাতার দড়ি; - ৫২ 
ঝুলের কাছে জমবে ধোঁয়া, 
কীপিয়ে ‘নেয়াই’ পিট্‌ব লোহা, 
ছিটিয়ে দেব আগুন-যু ই_ 
আলোর ছড়াছড়ি ! ৫৬ 
শুনতে যাব ভারত-কথা, 
রামায়ণের গান, 
সীতার দুখে চোখের জলে 
গল্বে মনঃপ্রাণ ; ১. 
বনবাসের করুণ কথা 
শুনতে বুকে বাজবে ব্যথা, 


শিশির 


করুণানিধান বন্দ্যোপাধ্যায় 


ফির্ব ঘরে ছুঃখভরে 
ক্ষুব্ধ অিয়মাণ। 
মেয়েটি মোর আগ-বাড়ায়ে 
দোপাটি-ফুল খোঁপায় পরে’ 
সাজের আধিয়ারে ;. 
কাজল-দেওয়া চক্ষু দু'টি 
আদর-দোলে উঠ্‌বে ফুটি 
“ফণী-মনসা'র বেড়ায়-ঘেরা 
দুর্গা-দীঘি'র ধারে । 


সারাদিনের শ্রান্তিভরা 
শিথিল আখির পাতে 
স্বপ্নহার! ঘুমের আরাম 
ভোগ করিব রাতে ! 
না ফুটিতেই উষার অশাখি, 
না ডাকিতেই ভোরের পাখী, 
বঙ্কারিব ‘জয় জগদীশ" 
প্রাণের একতারা*তে। 


৫১ 


৬৪ 


৬৮ 


৭২ 


৭৬ 


৮০ 


-হকরুণানিধান বন্দ্যোপাধ্যায় 


৯ 


২২ 

চাষার ঘরে 
প্রভাত হইতে ভদ্র-পাড়ায় ঘুরে’ ঘুরে’ সারা বেলা, 
হজম করিয়া হরেক-রকম ভদ্র-আনার ঠেলা__ 
মুখোস-পরানো মোলাম মিথ্যা,বিনীত অহঙ্কার, 
গরিবের "পরে সহ্বদয় ঘৃণা, ভণ্ডামি করুণার, 
সন্ধ্যাবেলায় শূন্য জঠরে এলাম রে তোর দ্বারে, ৫ 
ওরে চাষা, তোর আগড়টা খোল্‌, ঠাই দে দাওয়ার ধারে । 
“তোরি ঘরে আজ রাতটা কাটাব, ক’য়ে দুটো সোজা কথা; ৃ 
ঠিক জানি, তুই চিরদুখী-বুকে বুঝিবি আমার ব্যথা । + 
ন! যদি বুঝিস্‌, তাও তো বুঝিব, রহিবে না কোন গোল, 
নহে সে মিথ্যা মাথা-নাড়া শুধু _ভদ্র-আনাঁর ভোল! ১০ 
থাক্‌ থাক্‌ ভাই, ব্যস্ত হোস্নে; কীথাতেই হবে বেশ, 
খড়ের বুঁদীটা ওই তো রয়েছে, ঘুম পেলে দেব ঠেস্‌ 
এই শীতে আর পা.ধোবার জলে কোন দরকার নাই; 
থাক্‌রে পাগ লা, হয়েছে প্রণাম, বোস্‌ দেখি কাছে, ভাই ! 
_ খাবার জোগাড়-_-এখনি কি তার? 


হোক্‌ না খানিক রাত, ১৫ 
হ্যা হ্যা তাই হবে, তৌর ঘরে খেলে যাবে নাকো আর জাত! 


ভিরে জেনে? আজি জু লাগি 
মদ্না না ওর নাম? 

তোরি মত দেখি যোয়ান হয়েছে! করে তো রে কাজ-কাঁম? 
ক্ষেতের কর্মে ভারী দড় নাকি! আহা! ভারী খুসী শুনে*__ 
কি বল্লি ?--এই কুড়িতে পড়িবে সামনের ফান্তনে'! হি 
সারাদিন ভাই, কিছু খাই নাই_সত্যি কথাই বলি, 
বড়লোক যারা__খেতে বলে কেউ? মিছে এত বড় হ’লি !. 
চ! ও খানছুই বিস্কুট নামে সঙ্গে তাহারি চাই 
তাই দিয়ে বটে রাখে কেউ-কেউ ভদ্র-আনার ঠাট্‌ ! 
বাজে কথা যাকৃ ;_ক’ বিঘা চোতেলি করেছিস্‌ এই সন ? ২৫ 
পাঁটে কত পেলি, নয়ালির ধান ঘরে এল ক’ কাহন ? 
' মহাজন-দেনা রাজার খাজনা_ হয়েছে তো সব শোধ ? 
বেশ বেশ ভাই, বড় খুসী তোর দেখে’ বিবেচনা-বোঁধ ! 
ওরে ও মদূনা, একটা কল্‌কে তামাক পারিস্‌ দিতে? 
দিয়েছিস নাকি! এ যে দেখি তুই 

বাপেরেও গেলি জিতে’! : ৩০ 


ঘ্যাখ , মানুষের কষ্ট থাকে না, হয় যদি লোক খাঁটি, 
সোনার ফসল ফলাঁয় যখন পায়ের তলায় মাটি ! 
মাটির-ই যদি না এ-হেন মূল্য, মানুষের দাম নাই ? 
এই সংসারে এই সোজা কথা সব-আগে বোঝা চাই । 


৫৪ by .কাব্য-মঞ্জুষা 


বিশ্বপিতাঁর মহা-কারবার এই দিন্‌দুনিয়াটা, 
মান্ুব-ই তাহার মহা-মূলধন, কর্ম্ম তাহার খাটা; 

তারি নাম নিয়ে খাটিবে যে জন, অন্ন তো তার মুখে,__ 
বিধাতার সেই সাচ্চা বাচ্চা কখনো পড়ে না দুখে। 
তবে যে হেথায় দেখিবারে পাই গরিবের দুর্গতি, 

অর্থ তাহার__চেনে না সে তার শক্তির সংহতি । 
পায়ের তলার ধূলা__সেও, যদি কেউ পদাঘাত করে, 
নিমেষে তাহার প্রতিশোধ লয় চড়ি’ তার শিরোপরে ৷ 
মানুষ কি সেই ধূলি চেয়ে হীন, সহিবে যে অপমান ? 
আত্মার সেই মহাছর্গতি নহে দেবতার দান! 

নাই ভগবান, নাইক ধৰ্ম্ম যাঁদের শিক্ষামূলে, 

ছিন্নমস্তা শিক্ষা সে শুধু শয়তানী ইস্কুলে !_ 

দূর করি’ সেই ঝুটে। সভ্যতা যত ফুঁকো শিক্ষার, 

দূর করি” সেই ভেকৃ-নেওয়া যত অপমান ভিক্ষার, 
আপনার মত আপন শিক্ষা নিজে নিতে হবে জিনে’, 
মুক্তির পথ মিলিবে তবে তো দেশজোড়া ছু্দিনে | 
ডাকিছে শেয়াল, রাত্রি দুপুর হ’ল বুঝি এইবার ; 
খাটুনির দেহ, এইবার ভাই বিশ্রাম দরকার । 

সৌরভ যেন পাই বা কিসের__চি'ড়ে-কোটা বুঝি হয়! 
টে'কির শব্দ--তাই ত রে ঠিক! সমস্ত বাড়ীময় 
নূতন ধানের মধুর গন্ধ মাতায়ে তুলিছে মন__ 


৩৫ 


9০ 


9৫ 


৫৫ 


আর কি'চাইরে ? কোন আয়োজনে নাই কিছু প্রয়োজন । 


সত্যেন্দ্রনাথ দত্ত ৫৫ 


অতথানি দুধ !_কি হবেরে ভাই? খানিকটা রাখ তুলে, 
হজমই হয় না খাঁটি দুধ, সে যে বহুদিন গেছি ভুলে’ । 
এখো-গুড় নাকি ! বাড়ীতে হয়েছে ? তিন মণ দশ সের! 
সবি ত বাড়ীর ! হায়, এ কি দান গরিব গৃহস্থের ! ৬০ 
=যতীন্দ্রমোহন বাগচী 


২৩ 
ছিন্ন মুকুল 

সব-চেয়ে যে ছোট গী'ড়িখানি 

সেইখানি আর কেউ রাখে না পেতে ; 
ছোট থালায় হয় নাকো ভাত বাড়া, 

জল ভরে না ছোট্ট গেলাসেতে ১ * 
বাড়ীর মধ্যে সব-চেয়ে যে ছোটো ৫. 

খাবার বেলায় কেউ ডাকে না তাকে, 
সব-চেয়ে যে শেষে এসেছিল 

তারি খাওয়া ঘুচেছে সব-আগে। 


১ 


সবচেয়ে যে অল্পে ছিল খুসী, 
খুসী ছিল ঘোঁষাঘেংষির ঘরে, , ১০ 
সেই গেছে, হায়, হাওয়ার সঙ্গে মিশে 
' দিয়ে গেছে জায়গা খালি করে! 

ছেড়ে গেছে পুতুল, পুঁতির মালা, 
ছেড়ে গেছে মায়ের কোলের দাবি ; 
| ভয়ুতরায়ে ছিল যু সব-চেয়ে ১৫ 
71 সেই খুলেছে জীধার ঘরের চাবি! =: 


/ চ'লে গেছে এক্লা চুপে ঢুপেত 

দিনের আলো গেছে আঁধার ক'রে ৯ 
যাবার বেলা টের পেল না কেহ, 

পারলে না কেউ রাখতে তারে ধরে ॥ ২০ 
চলে গেল,_ পড়তে চোখের পাতা, 

. বিসর্জনের বাজনা শুনে বুঝি! 

হারিয়ে গেল-_অজানাদের ভীড়ে, 

হারিয়ে গেল,_পেলাম না আর খুঁজি? ! 


হারিয়ে গেছে_ হারিয়ে গেছে, ওরে! ' ২৫ 
হারিয়ে গেছে বোল্-বলা সেই বাঁশী, 
হারিয়ে গেছে কচি সে মুখখানি, 
_ ছুধে-ধোয়া কচি দাতের হাসি । 
আচল খুলে হঠাৎ স্রোতের জলে 
ভেসে. গেছে শিউলিফুলের রাশি ; ৩০ 
ঢুকেছে হার শ্মশান ঘরের মাঝে) 
ঘর ছেড়েই হৃদয় শ্রাশান-বাসী। 
১০৯১২ ক) 


কুমুদরঞ্জন মল্লিক ৫৫ 
সব-চেয়ে যে ছোটো কাপড়গুলি, . 
সেগুলি কেউ দেয় না মেলে ছাদে ; 
যে শয্যাটি সবার চেয়ে ছোটো ৩৫ 
আজকে সেটি শুন্য পড়ে কীদে । 
সব-চেয়ে যে শেষে এসেছিল 
সেই গিয়েছে সবার আগে আরে, 
ছোট্র যে জন ছিল রে সবচেয়ে. 
সেই দিয়েছে সকল শুন্য ক'রে ! ৪৩ 


_-সত্যেজ্মনাথ দক্ত 


২৪ 
ভক্তির যুক্তি 
শুভ ফাল্তনে দেখা হ'ল মোর 
এক কৃষকের সাথে, 
পুলকে দেখিছে ক্ষেতের ফসল 
হুকাটি লইয়া হাতে । ৪ 


দেখিয়া আমারে নোয়াইয়া মাথা 
কহিল, ঠাকুর, শোনো 
তুমি পণ্ডিত, আমি ত মূখ? 
জ্ঞান নাই মোর কোনে] । ৮ 


৫৮. কাব্য-মণ্ুষ! 


পাঁড়ায় আজিকে তর্ক হয়েছে 
একটা বিষয় নিয়ে 
এই দুনিয়ার মালিক যে জন 
পুরুষ বটে, কি মেয়ে ? ১২ 


ধর্মরাজের দেয়ামী মহেশ 
বলিয়াছে জটা নাড়ি 
ধরার কর্তা জগদীশ্বর 

হইতে পারে কি নারী? ১৬ 


আমি ত’ অবাক ! প্রসব করেছে 
এই যে বিপুল ধরা 
শ্যাম! মা আমার, এ কথা জানে না= 
মাথায় গোবর ভর! ! ২০ 


জগত-জননী মা না হ’ত যদি 
দোপাঁটী পেত কি ফোট! ? 
গোলাপ পে’ত কি রাঙা চেলী তার__ 
কদলী গরদ গোটা? ২৪ 


শিখী কোথা পেত ময়ুরকী 
রেশমী পোষাক টিয়া? 
ঝুঁটি কোথা ৪প'ত ছোট বুলবুলি 
__বীধা লাল-ফিতা দিয়া? ২৮ 


টিপ কাজলেতে সাজাইতে পারে, 
_ দেখিনি ত’ হেন পিতে ! 


সুমুখেতে দেখ দুষ্ট, বোল্তা 
সোনালী ঘুন্সী-পরা, 

বকের কামিজ কিবা ইস্তিরি, 
যায় না ময়লা করা ! 


ডোবার যে পানা__তাহারুও পোষাক, 
তাহাতেও ফুল-কাটা; 

ওর-ও গায়ে দেখ সবুজ দৌলাই-_ 
ওই যে খেজুর-কীটা ! 


ভূতলে গগনে গিরি নদী বনে 
দেখুক চাহিয়া কেহ = 

চারিদিক দিয়া গড়ায়ে পড়িছে 
মায়ের গতীর স্নেহ ! 


তুমিই, ঠাকুর, কর মীমাংসা 
বলিল সে হাসিমুখে ; 

আমি তাঁর সেই কর্কশ কর ২ 
টানিয়া নিলাম বুকে । 


৩২ 


৩৬ 


৪৪ 


৪৮ 


কাব্য 


₹ বলিলাম, জেনো__ ধর্কষেত্র * 
এই সে তোমার মাঠ, 
নীরবে হেথায় তুমিই করেছ 
বুকের চণ্ডীপাঠ ! ৫২ 


_ কুমুদরগ্রন মলি 


রী 
আকিঞ্চন 
দুঃখ যদি দিতে হয় দাঁও তবে, দয়াময়, 
নিয়ে গিয়ে এমন ভূবনে__ 
যেখানে আনন্দ-গাঁন, উৎসবের কলতান 
সারাদিন না পশে শ্রবণ । ৪. 
যেথা নিত্য নাহি হেরি, সতত আমারে ঘেরি' 
ৃ উল্লাসের চল-নৃত্য চলে ; 
যেখানে সম্ভোগ-স্ুখ গবাক্ষে বাড়ারে মুখে 
ব্যঙ্গ নাহি হানে পলে পলে। ৮ 
যেখানে ফোটে না ফুল, * স্ুকণ বিহঙ্গকুল 
গাহে লা এমন মধু-গান, 
চাদের আদর পেয়ে সোহাগে গিরির মেয়ে 
নাচিয়া তুলে না কলতান ৷ ১২ 


Ld 


কাজী নও নজরুল ইদলাম oe 


সুখ যদি নিতে ত হয় | দাও তবে, দয়াময়, 
নিয়ে গিয়ে এমন জগতে__ 
যখানে না শুনি যেন করুণ-কাতর হেন 
আর্তনাদ হায়, পথে পথে! ১৬ 
সেথা যেন চারিধারে গৃহগুলি হাহাকারে 
উল্লাসের ধিক্কার না হানে; 
যেন কাডালিনী মেয়ে দ্বারে নাহি রয় চেয়ে 
আমাদের উৎসবের পানে । ইঃ 
হ'য়ে তরু-বুকহারা মুকুলিত লতিকারা 
সেথা যেন ভূমে না লুটায়। 
ফুল যেন নাহি ঝরে, নদী যেন নাহি মরে, 
ধতুরাজ পাখা না গুটায়। ২৪ 
__কালিদাস রায় 


২৬ 
বাঙলা ম৷ 
আমার শ্যাম্লা-বরণ বাঙজা-মায়ের 
রূপ দেখে যা, আয়রে আয়। 
গিরি দূরী বনে মাঠে প্রান্তরে রূপ ছাপিয়ে বায় ॥ 


৬২ 


দৰে যা মোর কালো মাকে, ৫ 
খুলি-রাঙা পথের বাঁকে 
বৈরাগিনী বীণ, বাজায় ॥ 


ভীরু মেয়ে পালিয়ে বেড়ায় পল্লীগ্রামে এক্লাটি 
বিজন মাঠে গ্রাম সে বসায় নিয়ে কাদা খড় মাটি। 
কাজল মেঘের ঝারি নিয়ে করুণার সে বারি ছিটায় ॥ . ১০ 


কাজলা-দীঘির পদ্মফুলে যায় দেখা তার পদ্ম-মুখ, 
খেলে বেড়ায় ডাকাত-মেয়ে বনে ল'য়ে বাঘ ভালুক ; 
ঝড়ের সাথে নৃত্যে মাতে, বেদের সাথে সাপ নাচায় ॥ 


নদীর জ্রোতে পাথর-নুড়ির কীকণ চুড়ি বাজছে যে তার, 
দাড়ায় সাঁঝের অলিন্দে সে টিপটি প’রে সন্ধ্যাতারার ; ১৫ 
উষার গাঁঙে ঘট ভরিতে যায় সে মেয়ে ভোর-বেলায় ॥ ৮ 


হরিৎ শস্তে লুটাঁয় আঁচল, বিল্লীতে তার নুপুর বাজে ;. 
ভাটীর স্রোতে গায় ভাটিয়াল, গায় সে বাউল মাঠের মাঝে, 
গঙ্গা-তীরে শ্মশান-ঘাটে কেঁদে কতু বুক ভাসায় ॥ 

-__কাঁজী নজরুল ইসলাম : 


২৭ 
রূপাই 


এই গাঁয়ের এক চাষার ছেলে, লম্বা মাথার চুল,_ 
কালো মুখেই কালো ভ্রমর ! কিসের রঙীন ফুল? 
কাচা-ধানের পাতার মত কচি মুখের মায়া; 

_তা'র সাথে কে মাখিয়ে দেছে নবীন তৃণের ছায়া ! 
জালি-লাউয়ের ডগার মত বাহু দু'খান সরু; ৫ 
গা’খানি তা'র শাঙন-মাসের যেমন তমাল-তরু ৷ 
বাদল-ধোয়া মেঘে কে গো মাখিয়ে দেছে তেল, 
বিজজী-মেয়ে লাজে লুকায় ভুলিয়ে আলোর খেল্‌। 

- কচি ধানের তুল্‌তে চারা হয়ত’ কোনো চাষী 

মুখে তাহার ছড়িয়ে গেছে কতকটা তাঁর হাসি । ১০ 


কালো চোখের তারা দিয়েই সকল ধর! দেখি, 
কালো'দঃতের কালি দিয়েই কেতাব কোরাণ লেখি । 
জনম কালো, মরণ কালো, কালো ভুবনময় ; 
চাষীদের ওই কালো ছেলে সব করেছে জয় ! 

সোনায় যে-জন সোনা-বানায়, কিসের গরব তাঁর ?_-১৫ 
রঙ পেলে ভাই গড়তে পারি রামধনুকের হাঁর। 


৬৪ ৮ ... কাব্য-মগ্ুষা 
কালোয় ষে-জুন-আঁলো বানায়, ভুলায় সবার মন, 
তারি পদ-রজির লাগি লুটায ূন্দাবন। 
সোনা নহে; প্রিতল নহে, নহে সোনার মুখ, 
কালো-বরণ বীর ছেলে জুড়ায় যেন বুক । ২০ 
যে-কালো ত মাঠেরি ধান, যে-কালো তাঁর গাঁও, 
সেই কালোতে সিনান করি উজল তাহার গাঁও ৷ 


আখ ড়াতে তার বাঁশের লাঠি অনেক মানে মানী, 

খেলার দলে তারে নিয়েই সবার টানাটানি। 

‘জারী’র গানে তাহার গলা উঠে সবার আগে, ২৫. 

শাল-সুন্দী’বেত যেন ও, সকল কাজেই লাগে । 

বুড়োর! কয়,_“ছেলে নয়, ও ‘পাগাল’ লোহা যেন! 

রূপাই যেমন বাপের বেটা, কেউ দেখেছ হেন? 

যদিও রূপা নয়কো রপাই;_রূপার চেয়ে দামী, 

এক কালেতে ওরই নামে সব গা! হবে নামী I” ৩০ 
-জনীম টী, ৬ 


